“These Helpless People are not Tablighis ,They are Poor Hindus Who are Stranded due to Lockdown .Has any TV Chanel discussed This?”
क्या हो रहा है वायरल?, तस्वीर में एक गलियारे में बहुत सारे लोगों को एक साथ लेटे हुए और बैठे हुए देखा जा सकता है। पोस्ट के साथ डिस्क्रिप्शन में लिखा है, “These Helpless People are not Tablighis ,They are Poor Hindus Who are Stranded due to Lockdown .Has any TV Chanel discussed This”  जिसका हिंदी अनुवाद होता है कि “यह बेचारे लोग तबलीगी नहीं, बल्कि हिंदू हैं जो लॉकडाउन की वजह से फंस गए हैं। कोई भी टीवी चैनल यह डिस्कस नहीं कर रहा।”, इस पोस्ट के फेसबुक वर्जन को यहां और आर्काइव वर्जन को यहां देखा जा सकता है।, पड़ताल, इस पोस्ट की पड़ताल करने के लिए हमने सबसे पहले इस पोस्ट को ठीक से देखा। पोस्ट के कमेंट में किसी व्यक्ति ने पूछा है कि यह कहां की तस्वीर है तो पोस्ट को शेयर करने वाले रहमत सिद्दीकी ने लिखा है, ‘दिल्ली’ की।, अब हमने इस तस्वीर का स्क्रीनशॉट लिया और उसे गूगल रिवर्स इमेज पर सर्च किया। ढूंढने पर हमें यह तस्वीर jagonews24.com नाम की एक बांग्लादेशी वेबसाइट पर मिली। इस खबर के अनुसार, यह सभी बांग्लादेशी इलीगल इमिग्रेंट्स थे जो मलेशिया में अवैध रूप से रह रहे थे और मलेशियाई सरकार के एमनेस्टी प्रोग्राम के चलते इन्हें वापस अपने घर बांग्लादेश जाने का एक मौका मिला था। क्लीयरेंस के इंतजार में यह लोग इमीग्रेशन सेंटर के गलियारे में ही अपनी बारी का इंतजार कर रहे थे।, हमें यह तस्वीर matopath.com नाम की एक वेबसाइट पर भी मिली। इस खबर के अनुसार, ये लोग बांग्लादेशी थे जो मलेशिया में अवैध रूप से रह रहे थे। मलेशियाई सरकार के एमनेस्टी प्रोग्राम के चलते इन्हें अपने घर वापस जाने का मौका मिला था और वह क्लीयरेंस के लिए अपनी बारी का इंतजार कर रहे थे।, इस विषय में ज्यादा पुष्टि के लिए हमने  jagonews24.com के डिप्टी न्यूज़ रिपोर्टर शिराजुस्मान (Shirazuzzsman) से संपर्क किया। फोन पर हमसे बात करते हुए उन्होंने कन्फर्म किया कि “jagonews24.com वेबसाइट पर खबर में लगी तस्वीर बिल्कुल सही संदर्भ में लगी है और यह तस्वीर असल में मलेशिया की ही है, जहां पर यह बांग्लादेशी इलीगल इमिग्रेंट्स अपने घर वापसी के लिए क्लीयरेंस का इंतजार कर रहे थे।”, इस पोस्ट को सोशल मीडिया पर कई लोग शेयर कर रहे हैं। इन्हीं में से एक है रहमत सिद्दीकी नाम का फेसबुक यूजर जिसने इस पोस्ट को 10 अप्रैल को शेयर किया था। इस यूजर के प्रोफाइल इन्फॉर्मेशन के अनुसार, यह कोलकाता का रहने वाला है और इसके फेसबुक पर 1,777 फॉलोअर्स हैं।, , निष्कर्ष:\r\n\r\n \r\nहमने अपनी पड़ताल में पाया कि यह तस्वीर असल में मलेशिया की है और इस तस्वीर में दिख रहे लोग इलीगल बांग्लादेशी इमिग्रेंट्स है जो अपने घर वापसी के लिए मलेशिया सरकार के एमनेस्टी प्रोग्राम के अंडर क्लीयरेंस का इंतजार कर रहे थे। यह तस्वीर भारत की नहीं है और यह दावा गलत है कि यह लोग लॉकडाउन के चलते दिल्ली में फंसे हुए हैं।, सब को बताएं, सच जानना आपका अधिकार है। अगर आपको ऐसी किसी भी मैसेज या अफवाह पर संदेह है जिसका असर समाज, देश और आप पर हो सकता है तो हमें बताएं। आप हमें नीचे दिए गए किसी भी माध्यम के जरिए जानकारी भेज सकते हैं..., कॉरपोरेट और राजनीतिक दबाव से मुक्त होकर सत्ता को हमेशा आइना दिखाने वाली फैक्ट चेक जर्नलिज्म सिर्फ और सिर्फ आपके सहयोग से संभव है। इस मुहिम में हमें आपके साथ और सहयोगी की जरूरत है। फर्जी और गुमराह करने वाली खबर के खिलाफ जारी इस लड़ाई में हमारी मदद करें और कृपया हमें आर्थिक सहयोग दें।, बहुत बहुत धन्यवाद विश्वास news का आप सभी के मेहनत मेहनत के कारण ऐसे अफवाहों से हमलोग अवगत हुए।\nबस ऐसे ही आपलोग अपने कर्यो के प्रति निष्ठावान रहे यही कामना औऱ यही शुभकामना, , This website uses cookie or similar technologies, to enhance your browsing experience and provide personalised recommendations. By continuing to use our website, you agree to our Privacy Policy and Cookie Policy
Fact Check: मलेशिया में घर लौटने का इंतजार कर रहे बांग्लादेशियों की तस्वीर को भारत का बताकर किया जा रहा है वायरल - Vishvas News